kardosdrur/scandi-wiki huggingface dataset:
Sulzfeld am Main

Sulzfeld am Main (eller: Sulzfeld a.Main) er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Kitzingen.

Geografi 
Kommunen ligger i den sydlige ende af Maindreieck mellem Kitzingen og Ochsenfurt.

Historie 
Sulzfeld er nævnt første gang i 915 som hørende under Hochstift Würzburg. 8. august 1266 var der uden for byen et af middelalderens store ridderslag, Cyriakusslaget. Byen blev under Trediveårskrigen plyndret to gange af svenskerne. I 1796 blev den brandskattet af franske revolutionstropper, og kom 1803 som følge af Napoleonskrigene kortvarigt under Storhertugdømmet Würzburg, og i 1814 endelig under Bayern.

Trods alt er byens middelalderlige bymure med 21 tårne bevaret, sammen med den gamle bykerne.

Sulzfeld er kendt fom en frankisk vinby, med kendte mærker som Sulzfelder Cyriakusberg og Sulzfelder Maustal.

Eksterne henvisninger
Volkach

Volkach er en by i Landkreis Kitzingen i Regierungsbezirk Unterfranken, i den tyske delstat Bayern. Den er administrationsby for Verwaltungsgemeinschaft Volkach. Byen ligger ved floden Main i det frankiske vindistrikt.

Geografi 
Kommunen har ud over Volkach 10 bydele og landsbyer
 Astheim
 Dimbach
 Krautheim
 Escherndorf
 Eichfeld
 Rimbach
 Gaibach
 Fahr
 Obervolkach
 Köhler

Eksterne henvisninger
The Decline of Western Civilization Part II: The Metal Years

The Decline of Western Civilization Part II: The Metal Years er en dokumentarfilm instrueret af Penelope Spheeris om heavy metal-scenen i Los Angeles i 1986, 1987 og 1988.

Filmen indeholder optagelser af og interviews med bands og kunstnere deriblandt Aerosmith, Kiss, Megadeth, Motörhead, Ozzy Osbourne, W.A.S.P. og Alice Cooper.

Musikoptrædener 
 Lizzy Borden – "Born to Be Wild"
 Faster Pussycat – "Bathroom Wall", "Cathouse"
 Seduce – "Crash Landing", "Colleen"
 London – "Breakout", "Russian Winter"
 Odin – "Little Gypsy", "12 O'Clock High"
 Megadeth – "In My Darkest Hour"

Indflydelse 
Nogle har, hovedsageligt i VH1-dokumentarserien Heavy: The Story of Metal antydet at filmen var delvist ansvarlig for glam metals død, og den efterfølgende fremkomst af grunge. I VH1-dokumentaren antydes at teenagefans blev så frastødt af overfloden hos deres idoler, at de besluttede sig for at lede efter noget andet.

Se også 
 The Decline of Western Civilization (1981)
 The Decline of Western Civilization III (1998)

Fodnoter

Eksterne Henvisninger 

 Watch The Decline of Western Civilization Part II: The Metal Years  på Google Video
The Decline-hjemmeside

Amerikanske film fra 1988
Dokumentarfilm fra USA
Musikfilm fra USA
Penelope Spheeris

Penelope Spheeris (født 2. december 1945) er en amerikansk filminstruktør, filmproducer og screenwriter.

Film 
 Uncle Tom's Fairy Tales (1968)
 I Don't Know (1972)
 The Decline of Western Civilization (1981)
 Suburbia (1984) også kendt som Rebel Streets og The Wild Side
 The Boys Next Door (1985)
 Hollywood Vice Squad (1986)
 Dudes (1987)
 The Decline of Western Civilization II: The Metal Years (1988)
 Thunder and Mud (1990)
 Wayne's World (1992)
 The Beverly Hillbillies (1993)
 The Little Rascals (1994)
 Black Sheep (1996)
 The Decline of Western Civilization III (1998)
 Senseless (1998)
 The Thing in Bob's Garage (1998)
 Hollyweird (1999)
 We Sold Our Souls for Rock 'n Roll (2001)
 Posers (2001)
 Closers (2001)
 The Crooked E: The Unshredded Truth About Enron (2003)
 The Kid & I (2005)
 Gospel According to Janis (2008)

Fodnoter

Eksterne henvisninger 
 Penelope Spheeris – Official
 

Filminstruktører fra USA
Emma Madsen

Emma Madsen (født 18. november 1988) er en tidligere dansk fodboldspiller, som spillede størstedelen af sin karriere i Brøndby IF.

Med Brøndby blev hun bl.a. danske pokalmestre 13. maj 2010 efter en kamp mod Skovbakken IF, hvor hun med sit mål til 2-0 var medvirkende til, at holdet vandt pokalen.

I 2013 blev hun hentet ind i EM-truppen efter afbud fra Sanne Troelsgaard.

Emma Madsen valgte at stoppe karrieren i 2015 efter en række skader.

Hæder

Klub 
Brøndby IF
Vinder
 Elitedivisionen: 2010–11, 2011–12, 2012–13
 DBUs Landspokalturnering for kvinder: 2010–11, 2011–12, 2012–13

Eksterne henvisninger 
 
 Profil  på fussballtransfers.de

Fodboldspillere fra Danmark
Personer fra Roskilde
Haslev Privatskole

Haslev Privatskole er en dansk privatskole beliggende i Haslev, hvis historik går tilbage til 1973, men har eksisteret i sin nuværende skikkelse siden juli 2000.
 
Skolen har to spor fra børnehaveklasse til og med 9. klasse og afslutter med Folkeskolens Afgangsprøve. Skolen har desuden førskoleklasser med start 1. februar.
 
Skolen er vokset kraftigt de sidste år, og har nået et elevtal på ca. 430 elever.
 
Til skolen er der tilknyttet en SFO og en klubordning med morgen- og eftermiddagsåbent samt en nøglehulsmærket kantine

Privatskole
Privatskoler i Danmark
Privatskole
L. Lange & Co.

A/S L. Lange & Co. (Svendborg Jernstøberi eller Langes Jernstøberi) var et dansk jernstøberi grundlagt i Svendborg af Lars Lange den 27. april 1850. Det indgik fra 1906 til 1916 i De Forenede Jernstøberier. Firmaet lukkede 1984.

Lars Lange, der oprindelig var sønderjyde, men kom via Assens til Svendborg. Han stiftede firmaet sammen med svogeren, købmand C.A. Quade, Maribo og broderen, hattemager J.J. Lange, Svendborg, som passive deltagere. Startkapitalen var 4000 rigsdaler. Den første støbning fandt sted den 27. april, hvilket blev datoen for virksomhedens grundlæggelse.

En tid deltog Lars Langes fætter Carl P. Lange (død 1887) også som kompagnon i forretningen, men i 1860 blev alle kompagnoner købt ud af firmaet, hvorved Lars Lange blev eneejer. Firmaet blev et aktieselskab i 1898.

I starten producerede virksomheden kakkelovne efter tysk forbillede, men omkring 1900 går man mere og mere over til at producere såkaldte stilovne, hvor kunstnere, designere og arkitekter er med til at sætte deres præg på produkterne. Siden begyndte man produktionen af komfurer og olieovne, ligesom man hele tiden producerede en masse andet støbegods, såsom staldvinduer, landbrugsmaskiner og kloakdæksler, ved siden af produktionen af ovne. Virksomheden var meget innovativ. Omkring 1880 fremstillede den en serie rundovne med fodvarmesokkel og skabte således en original dansk kakkelovnstype. Ved århundredeskiftet havde fabrikken 250 ansatte og var en af Svendborgs største arbejdspladser.

Efter anden verdenskrig fokuserede jernstøberiet især på produktion af ovne og bygningsmaterialer. I 1975 var der i alt 123 ansatte.

I slutningen af 1970'erne stod det klart, at det ikke længere var rentabelt at producere jernovne på virksomheden, hvorfor man i 1984 indstillede produktionen.

Fjerde generation i ledelsen, Walther Lange, havde dog i årene forinden sørget for, at mange af støberiets ovne blev gemt så de kunne bruges til udstillingsformål. Derfor skænkede han samlingen af ovne til Svendborg Museum, der i 1987 kunne åbne et museum med de gamle ovne i den gamle administrationsbygning i Vestergade. Museet lukkede i 2005.

Direktører 
 (1850-1890) Lars Lange
 (1890-) Jens Lange
 (-) Valdemar Lange
 (-) Hans Lange
 (-) Harri Walther Lange

Kilder 
 Aktieselskabet L. Lange & Co. Svendborg Jernstøberi 1850 – 1950, 1950.
 A/S L. Lange & Co. Svendborg Jernstøberi 1850 – 1975, 1975.
 Niels Svolgaard, L. Lange & Co. 1850-1987 – historien om et jernstøberi, 1987.

Referencer 

Metalvirksomheder i Danmark
Danske virksomheder etableret i 1850
Svendborg
Ophørt i 1984
Cochabamba

Cochabamba er en by i den centrale del af Bolivia, der med et indbyggertal (pr. 2008) på cirka 608.000 er landets tredjestørste by. Byen ligger i en dal af samme navn midt i Andesbjergene. 

Byen er administrativt centrum i departementet af samme navn.

Byer i Bolivia
Etableret i 1571
August Schiøtt

August Schiøtt kan henvise til flere personer:

 August Schiøtt (maler) (1823-1895) – en dansk kunstmaler (Heinrich August Georg Schiøtt)
 August Schiøtt (fabrikant) (1834-1863) – en dansk ingeniør, der grundlagde fajancefabrikken Aluminia
Oruro

Oruro er en by i den vestlige del af Bolivia med et indbyggertal (pr. 2012) på 264.683. Byen er beliggende nogenlunde midt imellem La Paz og Sucre ca. 3700 meter over havet. Den er administrativt centrum i departementet af samme navn.

Oruro har historisk været en mineby som følge af områdets rige forekomster af bl.a. tin, wolfram, sølv og kobber.

Oruro er kendt for sit årlige karneval. "Djævledansene" ved karnevalet er en af de største folkemusikalske begivenheder i Sydamerika og var en af de første begivenheder, der blev optaget på UNESCOs liste over Mesterværker i mundtlig og immateriel kulturarv i 2008.

Historie
Byen blev grundlagt den 1. november 1606 af Don Manuel Castro de Padilla som et centrum for sølvminerne i Uru-regionen. Byens navn var oprindelig Real Villa de San Felipe de Austria efter den spanske monark Filip 3. af Spanien. Da sølvminerne var tømt, blev byen forladt. Ururo blev dog atter beboet i  slutningen af 1800-tallet som et centrum for tin-minedriften i området. Oruro fik sit navn efter Uru-stammen, der bor i området. På et tidspunkt var den nærliggende tinmine La Salvadora den største kilde til tin i verden. Efter af minen i vidt omfang blev tømt, oplevede Oruro atter økonomisk tilbagegang. Den væsentligste industri i byen er dog fortsat minedrift.

Økonomi
Byens økonomi har historisk været afhængig af minedriften. I takt med at minerne blev tømt har Ururo oplevet en økonomisk nedtur. Byen har dog i et vist omfang retableret sig gennem indtægter fra turisme, der bl.a. besøger byens store karneval, ligesom byen i dag er et vigtigt transportcentrum med vejadgang til stillehavs-havnen Iquique i Chile samt udnyttelse af jernbanestrækningen til den chilenske havneby Antofagasta. Som følge af anlæg af nye veje er Ururo i dag et knudepunkt på vejforbindelsen mellem La Paz og atlanterhavs-havnen Port de Santos i Brasilien.

Noter

Eksterne links

 Officiel website
 Oruros Karnival
Beskrivelse af Oruro på boliviaweb.com 

Byer i Bolivia
Etableret i 1606
Immaterielle kulturarv
Tarija

Tarija er en by i den sydlige del af Bolivia, med et indbyggertal (pr. 2006) på cirka 171.000. Byen blev grundlagt i 1574 og er hovedstad i departement af samme navn.

Henvisninger 

Byer i Bolivia
Etableret i 1574
Salto

Salto er en by i den nordvestlige del af Uruguay, beliggene på grænsen til nabolandet Argentina. Den er med et indbyggertal (pr. 2006) på cirka 100.000 landets næststørste by. Byen blev grundlagt i 1756 og er hovedstad i Salto-departementet.  

Byer i Uruguay
Ellehammer A/S

Ellehammer A/S eller Laboratorium Ellehammer er en dansk virksomhed grundlagt i 1904 af den danske opfinder Jacob Ellehammer. Firmaet eksisterer fremdeles og fremstiller blandt andet pumper og brandmateriel til skibe.

Historie 
Ellehammer grundlagde sit laboratorium i 1898, og det blev en egentlig virksomhed i 1904. Det er denne virksomhed, der stadig findes som Ellehammer A/S.

Han opførte i 1919-20 en laboratoriebygning til sin virksomhed i Bedre Byggeskik-stil på Kildegårdsvej 20 i Hellerup ved arkitekten Aage Langeland-Mathiesen. Bygningen findes stadig, men blev gennemgribende – og ulovligt – ombygget til firmadomicil i 2008 af CPH Ejendomme ApS, som ikke havde ansøgt om byggetilladelse jf. gældende bevarende lokalplan. Ved den lejlighed blev teksten med 1898 – Laboratorium Ellehammer – 1920 fjernet fra bygningens facade, men denne tekst blev efter påbud fra Gentofte Kommune atter opsat i efteråret 2010.

Hans Ellehammer, Jacob Ellehammers søn, overtog firmaet i 1947.

I dag har firmaet til huse i Glostrup.

Referencer

Eksterne henvisninger 
 Billeder fra laboratoriet hos Danmarks Tekniske Museum 
 Ellehammer A/S website 

Danske virksomheder etableret i 1904
Fremstillingsvirksomheder i Danmark
Bygninger, konstruktioner og anlæg i Danmark
Hellerup
Glostrup
Paysandú

Paysandú er en by i den vestlige del af Uruguay, beliggende på grænsen til nabolandet Argentina. Den er med et indbyggertal (pr. 2004) på cirka 85.000 landets tredjestørste by. Byen blev grundlagt i 1749 og er hovedstad i Paysandú-departementet.

Eksterne henvisninger 

Byer i Uruguay
Rivera

Rivera er en by i den nordøstlige del af Uruguay, med et indbyggertal (pr. 2007) på cirka 75.000. Byen er hovedstad i Rivera-departementet, og ligger på grænsen til nabolandet Brasilien.

Eksterne henvisninger 

Byer i Uruguay
Maldonado

Maldonado er en by i den sydlige del af Uruguay, beliggende på landets Atlanterhavskyst. Byen har et indbyggertal (pr. 2004) på cirka 55.000, og er hovedstad i Maldonado-departementet. 

Byer i Uruguay
Ciudad del Este

Ciudad del Este er en by i den østlige del af Paraguay, med et indbyggertal (pr. 2008) på cirka 320.000. Byen er hovedstad i departementet Alto Paraná, og ligger på grænsen til nabolandet Brasilien. 

Byer i Paraguay
Encarnación

Encarnación er en by i den sydøstlige del af Paraguay, med et indbyggertal (pr. 2002) på cirka 70.000. Byen er hovedstad i departementet Itapúa, og ligger på grænsen til nabolandet Argentina.

Encarnación var fødested for Paraguays tidligere diktator Alfredo Stroessner. 

Byer i Paraguay
Etableret i 1615
Pilar

Pilar er en by i den sydvestlige del af Paraguay, med et indbyggertal (pr. 2008) på cirka 29.000. Byen blev grundlagt i 1779, og er hovedstad i departementet Ñeembucú.

Byer i Paraguay
Etableret i 1779
Røde Khmer-tribunalet

Røde Khmer-tribunalet, egentlig De ekstraordinære kamre ved retterne i Cambodja for retsforfølgelse af forbrydelser begået i perioden under Demokratisk Kampuchea (eng.: Extraordinary Chambers in the Courts of Cambodia for the Prosecution of Crimes Committed During the Period of Democratic Kampuchea), er en international ad hoc-domstol etableret af Cambodjas regering og FN for at retsforfølge medlemmer De Røde Khmerer for forbrydelser mod menneskeheden, herunder folkemord, begået under Demokratisk Kampuchea. Domstolen er beliggende i landets hovedstad, Phnom Penh.

Forbilledet for etableringen af domstolen er Krigsforbryderdomstolen for Jugoslavien i Haag. Domstolen skal efterforske og strafforfølge de ansvarlige for de forbrydelser, der blev begået af de kommunistiske Røde Khmerers regime i Cambodja fra 1975 til 1979. Domstolen har både cambodianske og internationale dommere tilknyttet.

Der har været tale om at oprette domstolen siden 1997, men finansieringen kom ikke på plads før i 2006, selv om lande som Canada, Indien og Japan også havde medvirket. Samme år blev de første dommere udpeget.

Eksterne henvsininger 

 Domstolens hjemmeside

Retssager
Nordsamsø

Nordsamsø er betegnelsen for den del af Samsø, der ligger nord for Kanhavekanalen. I jægerstenalderen var Nordsamsø en ø, men en landhævning på ca. 3 m kombineret med materialevandringer langs kysterne skabte marine forland med strandvolde, dels ved Issehoved i nord, og dels ved Nordby Hede i syd. Dannelsen af Nordby Hede gjorde at Nordsamsø blev landfast med Sydsamsø.

På Samsø findes der flere dialekter, og nordøen har sin egen, der kaldes Nordsamsk eller Nordbysk.

I Nordby Bakker findes øens højeste punkt, det 64 meter høje  Ballebjerg, på hvilket der findes et udsigtstårn, hvorfra der i klart vejr er udsigt til Mols, Hjelm, øerne øst for Samsø, Røsnæs, Endelave, Tunø og hele Århusbugten. 

Nordsamsø er overvejende et morænelandskab, skabt under istiden. De fleste af Danmarks naturtyper er repræsenteret på Nordsamsø.  Issehoved er en minikopi af Skagens Gren. Bakkelandskabet mod nordvest, minder om Mols Bjerge. Flade marker omkring Nordby og Mårup, hvor øens tidligste kartofler dyrkes. Løv- og nåleskov mod syd. Lyngklædte hedearealer på vejen mod Langøre samt Stavns Fjord med engområde og et rigt dyreliv.

Den nordvestlige del er et Natura 2000-område,  nr. 58 Nordby Bakker og en stor del, i alt 480 ha er fredet.

Eksterne kilder/henvisninger 

Samsø
Die Ärzte

Die Ärzte ([diː ˈɛʁtstə], tysk for "Lægerne") er et punkband fra Berlin. Det og Düsseldorf-bandet Die Toten Hosen er blandt de bedst kendte tyske punkrockbands. De har udgivet tyve album. Bandet består af guitarist Farin Urlaub, trommeslager Bela B. og bassist Rodrigo González. Alle tre skriver og synger.

Ekstern henvisning 

Punkgrupper fra Tyskland
Sidi Abdel Rahman

Sidi Abdel Rahman (arabisk: سيدي عبدالرحمن) er en landsby i Egypten. Sidi Abdel Rahman er mest berømt for sin strand, der ligger 132 km vest for Alexandria og ca. 30 km vest for el-Alamein. Dette ørken- og strandområde ligger 190 km øst for Mersa Matruh og er ofte et hvilested på ture fra Alexandria til Siwa Oasen og til Matruh. 
Et firma i Dubai med en egyptisk partner har fået rettighederne til at udvikle området ved Sid Abdel Rahman-bugten ved Middelhavet, herunder Al Alamin Hotel. Det er planen, at der skal bygges en ny helårsby til en pris på omkring 10 mia. USD.

El-Alamein er stedet hvor de berømte slag fandt sted under 2. verdenskrig. Militærkirkegårde for de allierede, tyske og italienske døde ligger tæt ved Sidi Abdel Rahman og el-Alamein.

Der er et stort feriecenter under opførelse med navnet Marissa Resort i august 2008.

Byer i Egypten
Julius Sabbe

Julius Ludovicus Maria Sabbe (født 14. februar 1846 i Gent, død 3. juli 1910 i Brugge) var forfatter og redaktør fra Flandern og aktiv medlem af den Flamske Bevægelse. Fra 24. september 1869 og fremefter underviste han i hollandsk på Koninklijk Atheneum i Brugge.

Mellem 1874 og 1881 udgav han det månedlige magasin De Halletoren, som blev efterfulgt af det liberale magasin Brugsche Beiaard, af hvilket han var redaktør, fra 1881 til 1910. Han var en trofast støtte af oprettelsen af en havn til Brugge. Da det falmske Het Volksbelang blev grundlagt i 1867, af Julius Vuylsteke, blev han en af redaktørerne sammen med Jozef Van Hoorde, Julius De Vigne og Adolf Hoste. I 1877 blev han æret af det Royale Belgiske Akademi for sin kantate Klokke Roelandt. Han var initiativtager til skabelsen af en statue for Jan Breydel og Pieter de Coninck, som blev indviet i 1887. Han er far til Maurits Sabbe.

Faglitterære forfattere fra Belgien
Redaktører
Flamske forfattere
August Sabbe

August Sabbe (1. september 1909 – 27. september 1978) var en af de sidste overlevende estiske medlemmer af Skovbrødrene, en gruppe fra Estland, Letland og Litauen, som kæmpede mod den sovjetiske besættelse. Sabbe gemte sig i Estlands skove og levede fra dag til dag som Skovbrødrene.

I en alder af 69 blev Sabbe fundet af to KGB-agenter, mens han var i fiskertøj. Da de forsøgte at fange ham, hoppede han i en flod og blev spiddet af en pæl og døde. Denne beretning er betvivlet af KGB.

Personer fra Estland
Personer fra Livland
Partisaner
Toxoplasmose

Toxoplasmose eller haresyge opstår på grund af den encellede intracellulære parasit, Toxoplasma gondii. Parasitten er udbredt i hele verden undtagen i de arktiske egne og kan smitte de fleste fugle og pattedyr, inklusiv mennesker. Den formerer sig kønsløst i forskellige vævstyper. 

Hovedværten for Toxoplasma gondii er katten, hvor parasittens seksuelle stadier forekommer.  Katten udskiller de befrugtede toxoplasma-æg, såkaldte oocyster, med afføringen. Efter 2 til 3 dage i det fri er æggene infektive og kan optages af en anden vært. 
Hvis andre pattedyr end katten optager oocysterne, spredes de med kredsløbet gennem organismen. Efter nogle uger i værtens krop etablerer oocysterne sig som cyster, for det meste i muskler, hjerne og hjerte. Dette kan have vidtrækkende konsekvenser, alt efter hvilket dyr der er inficeret. Dette er blandt andet et problem for gravide kvinder, da smitten kan overføres fra moder til foster under en graviditet i form af kongenital toxiplasmose. Dette kan være meget farligt, da det bl.a. kan medføre forkalkninger i hjernen og nethindebetændelse hos fostret. Problemet opstår dog kun, hvis moderen bliver inficeret med Toxoplasma gondii under graviditeten, og ikke hvis hun allerede har været inficeret. Selve infektionen sker ved kontakt med afføring eller ved at indtage kød eller andet væv fra fugle eller pattedyr, som indeholder oocyster.

Eksterne links 

Protozosygdomme
Zoonoser
Jive

Jive er en dans i fire fjerdedele, som har sin oprindelse i USA fra afroamerikanere først i 1940'erne. Jive er modsat Jitterbug, da den er roligere, og er ligeledes beskrevet, hvorledes den skal danses. Jitterbuggen har ikke regler, men er mere løssluppen. Jive kan betegnes som en "swingdans" - omend en mere moderat version af det. 

I selskabsdans, er Jive en af de fem latinamerikanske danse. I konkurrence danses den i tempoet 44 slag per minut, men dette er i nogle tilfælde sat ned til 32 eller 40 slag i minuttet. 

Mange af basistrinene er lig trinene til East Coast Swing med den største forskel værende den synkoperede rytme i chaccéene, som bruger lige ottendedele i ECS og hård swing i Jive.

Eksterne henvisninger 

Danse
Wiesenbronn

Wiesenbronn er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Großlangheim.

Geografi 
Wiesenbronn ligger i Region Würzburg (Bayerische Planungsregion 2).

Eksterne henvisninger
REWE Group

REWE Group er en virksomhed grundlagt i 1927 med aktiviteter inden for detailhandel og turisme baseret i Tyskland. Virksomheden har en omsætning på omkring 43,5 milliarder euro i 14 europæiske lande og har over 270.000 ansatte i forskellige afdelinger.
REWE har en særlig underdivision i Østrig kalder REWE Group Austria, som varetager de østrigske interesser.

Afdelinger 
REWE Group har aktiviteter inden for både handel og turisme i en række delvirksomheder.
 Handel
 REWE – En supermarkedskæde i Tyskland med 3.000 butikker.
 Billa – En supermarkedskæde med mere end 1.000 butikker i Østrig (er markedsleder inden for østrigsk kolonialvarehandel) og 400 butikker i 9 andre europæiske lande.
 extra – En supermarkedskæde i Tyskland med 300 butikker.
 Penny Market –  En discountsupermarkedskæde med 3.000 butikker i Tyskland, Østrig, Italien, Rumænien, Ungarn og Tjekkiet.
 Penny Market XXL – En discountstorcenterkæde Rumænien.
 Fegro/Selgros – En cash and carry-butikskæde ført som en joint venture med Otto Group i Tyskland, Rumænien og Polen.
Samt flere andre mindre butikskæder primært i Tyskland
 Tourisme
 ADAC Reisen

Salg i 2006 
Nedenstående tabel viser en oversigt over salg fordelt på lande i 2006 af alle REWE Groups butikker.

Referencer

Eksterne henvisninger 
 REWE Group 

Detailvirksomheder fra Tyskland
Virksomheder i Köln
Revisortilsynet

Revisortilsynet er en uafhængig tilsynsvirksomhed, etableret i 2003 i henhold til kapitel 9 i Lov nr. 302 af 30. april 2003 om statsautoriserede og registrerede revisorer.

Det er Revisortilsynets opgave at foretage kvalitetskontrol af statsautoriserede og registrerede revisorer og revisionsvirksomheder, samt at udarbejde retningslinjer for gennemførelse af denne kvalitetskontrol og dertil knyttet indrapportering.

Revisionstilsynet blev etableret i forbindelse med den generelle internationale skærpelse af tilsynskravene til revisionsvirksomheder i kølvandet på den amerikanske Enron-skandale, hvor energigiganten Enron Corporations revisorer viste sig at have medvirket systematisk regnskabsmæssig svindel.

Revisortilsynet består af ni medlemmer, der udpeges af Erhvervsstyrelsen. Erhvervsstyrelsens administration fungerer som sekretariat og administration for Revisortilsynet. 

Revisortilsynet udarbejder en årlig redegørelse over den udførte kvalitetskontrol, og det udsteder ligeledes retningslinjer til gennemførelse af kvalitetskontrollen.

Revisortilsynet er udelukkende en tilsynsvirksomhed og kvalitetskontrol, hvorimod klager over revisorer og deres arbejde, m.m. skal indberettes til revisornævnet.

Revisortilsynet har i december 2008 kommenteret den omfattende sag, der vedrører IT Factory, og forventes at vurdere revisorernes rolle og funtsion i sagen, og denne sag må forventes at blive Revisortilsynets hidtil største. 

Lov nr. 302 af 30. april 2003 om statsautoriserede og registrerede revisorerer er historisk. De bruger nu lov nr. 468 af 17 juni 2008

Noter og referencer

Eksterne links 
 Revisortilsynet – officiel website

Regnskabsvæsen
Danske tilsynsmyndigheder